internet vaartha 246 Views
న్యూఢిల్లీ : బంగారం ధరలు మరోసారి 29 వేల స్థాయికి దిగువన నమోదయ్యాయి. పది గ్రాముల బంగారం 355 రూపాయలు క్షీణించి 28,870 రూపాయలు గాట్రేడింగ్‌ జరిగింది. మూడు నెలల కనిష్టస్థాయిలో ఉన్నట్లు అంచనా. విదేశీ మార్కెట్లలో క్షీణత, జ్యూయెలర్లు, దేశీయ స్పాట్‌ మార్కెట్లలో డిమాండ్‌ తగ్గడం కూడా ఒకకారణమని బులియన్‌నిపుణులు చెపుతు న్నారు. వెండిధరలు కూడా కిలోకు 530 రూపాయలు తగ్గి 39,070 రూపాయలుగా ట్రేడింగ్‌ జరిగింది. పారిశ్రామిక యూనిట్లు, నాణేల తయారీదారులనుంచి డిమాండ్‌ తగ్గ డమే ఇందుకుకీలకం. బులియన్‌ట్రేడర్లు మార్కె ట్‌ స్థితిగతులపై మాట్లాడుతూ అమెరికాలో ఎక్కువ ఖర్చులుకావడం, జ్యుయెలర్లు, రిటైలర్ల నుంచి డిమాండ్‌ పడిపోవడమే ఇందుకుకారణంగా చెపుతున్నారు. అంతర్జాతీయంగా కూడా పసిడి 0.13శాతం దిగజారి ఔన్స్‌ ఒక్కింటికి 1217.90 డాలర్లుగా నడిచింది. డాలరుతో రూపాయి పటిష్టం కావడంతో బంగారం దిగుమతిధరలు కొంత తగ్గినట్లు స్పష్టంఅవుతోంది. దేశరాజధాని మార్కెట్ల లో 99.9 కేరట్లు, 99.5 కేరట్ల బంగారంధరలు 355 చొప్పున తగ్గి 28,870రూపాయలు, 28,720 రూపాయలుగా కొనసాగాయి. సవర్లలో చూస్తే ఎనిమిది గ్రాముల బంగారం రూ.23 వేలుగా పలికింది. బంగారంతోపాటే వెండిధరలు కూడా తగ్గాయి. వారంవారం పంపిణీ కింద చూస్తే 525 రూపాయలు తగ్గి 39,020 రూపాయలుగా కిలోధరలు కొనసాగాయి. వెండినాణాలపరంగా కూడా ప్రతి వంద నాణేల కొనుగోలుకు 66 వేలు, విక్రయాలకు 67వేల రూపాయలుగా కొనసాగాయి.